Vanaf R350 per nag(plek vir 6)
Melton Wold is 'n skaap- en wildplaas en bied 'n heerlike vakansie-venue weg van die gedruis van die stadslewe af. Dit is in 1935 gestig en is die oudste gasteplaas in Suid-Afrika.
Verblyf word aangebied in enkel-, dubbel- en gesinskamers, almal in die groot plaashuis. Die hoofgedeelte van die plaashuis dateer uit 1889. Meeste van die kamers het kaggels. Die kampeerterrein het 10 staanplekke op gras, elk met sy eie kragpunt, water en braai-area. Die plaas bied fynproewerdisse soos Karoolam en springbok, afkomstig van die plaas se eie vee. Ons het ook 'n stylvolle dameskroeg, The Dear and Pheasant.
Doendinge op die plaas: 'n speelterrein vir kinders, 'n tennisbaan, 'n rolbalperk, swembad, stap- en fietsroetes, wildritte, voëlkyk, fossiele om te besigtig, en besoeke aan die diamantmyn en leerlooiery. Gedurende die winter is gesin-jagtogte ook gewild.